Volcanic Fields

==Volcanic Fields - 100 gange så meget vulkan &nbsp ==

Volcanic Fields betegnes som et afgrænset område bestående af flere skakte af Cinder Cone- eller Lava Flow-typen, dog uden en egentlig hovedvulkan. Når der tales om Volcanic Fields skelnes der normalt mellem de monogene og polygene felter. Volcanic Fields vil til ære for det danske publikum i denne artikel også benævnes som vulkanske felter.

 Et monogent vulkansk felt  består af små adspredte vulkanske skakter. Hver vulkan har kun en kort eruptiv periode, dvs. en periode med vulkansk aktivitet, og står derfor i skarp kontrast til mange andre vulkantyper, hvor flere udbrud kan forekomme fra samme skakt over en længere periode. Denne type felter forekommer kun når magmatilførslen til feltet er lav. Magmaen fra disse felter giver et glimrende øjebliksbillede af undergrunden, og er derfor ideel i undersøgelser af kappens mineralsammensætning. Denne type vulkansk felt er den mest almindelige.

 Eksempler på monogene vulkanske felter: 
 *  o  Michoacán-Guanajuato, Jorullo, Mexico 
 *  o  Wells Gray-Clearwater, Britisk Columbia, Canada '

 Et polygent vulkans felt  består ligesom det monogene felt af adspredte vulkanske skakter, men her har hver vulkan en længere eruptiv periode – dvs. den samme skakt kan være aktiv i en periode på helt op til 10 millioner år. Disse vulkanfelter bruges når ændringer i magmaens kemiske sammensætning ønskes undersøgt. I skarp kontrast til det monogene felt kan vulkanerne her opnå enorm størrelse, og vulkantyper som skjold og stratovulkaner kan forekomme – et glimrende eksempel er verdens største aktive vulkan, Mauna Loa, der er placeret på øgruppen Hawaii, og indgår i et polygent vulkansk felt. Dette eksempel viser også, at vulkanske felter kan fremkomme ved hotspots, altså vulkansk aktivitet skabt af konveksionsstrømme i asthenosfæren. Det er også denne konveksionsstrøm der sikrer en lang eruptiv periode.

 Eksempel på polygent vulkansk felt 

 o   Mauna Loa, Hawaii 

Det kan være svært at koble vulkantypen vulkanske felter sammen med nogen speciel type pladegrænse, da denne både forekommer ved hotspots, som tilfældet er ved Mauna Loa, og destruktive pladegrænser, som tilfældet er ved Michoacán-Guanajuato. De fleste vulkanske felter er dog karakteriserede af basaltisk lava – dvs. lava med lavt gasindhold, lavt niveau af SiO2, lav viskositet og høj temperatur.

Så er du til mere end én enkelt skakt, uden en egentlig hovedvulkan, og med en diversitet i udseende ud over det sædvanlige? Så er de vulkanske felter lige noget for dig!

Af Thorkil Klint